Ons 3 ry lekker saam net na 13H40 in Ntsikeni, dis weereens bewys dat 'n David kilometer langer of korter kan wees, dit hang net af hoe hy dit meet. Byvoorbeeld van Ntsikeni lodge na die hoofkamp meet ons met gebrekige toerusting 6 km, David kry dit as 4km maar ek glo dis korter sonder 'n rugsak en as jy die natuurskoon waardeer.
Druk deur na Banchory waar ons vermoedelik voor dooie mans deur kom, gelukkig het ons vir die Commander en met sy generaal stem, bulder hy lewe die huis in, net voor ons verkluim maak hulle die deur oop en toe so ons uitvind ons slaap op 'n ander plek gelukkig nie te ver nie. Carl lei aan hipotermie, die man bewe tots sy koffie uit sy koppie uit, ek ken die tekens van hipotermie en toe Crous nie wil eet nie begin ek worrie. Ek jaag hom in die warm stort in en daarna onder 'n berg komberse in, na 'n hele ruk besluit hy om iets te eet en ek voel toe sommer ook beter. Die boer maak skottels vol water, stel die koue kraan op so drup-drup sodat ons water kan hê vir more.
Posted by Marnitz at 5:10 PM